

**ΤΡΟΠΟΠΟΙΗΣΗ ΠΡΟΓΡΑΜΜΑΤΟΣ**

**από 31/05/2024 έως 02/06/2024**

**ΠΡΟΓΡΑΜΜΑ  ΠΑΡΑΣΚΕΥΗΣ  31/05/2024**

…..

|  |  |
| --- | --- |
| Ντοκιμαντέρ / Τέχνες - Γράμματα  | **WEBTV** **ERTflix**  |

**20:45**  |   **45 Μάστοροι 60 Μαθητάδες  (E)**  
Β' ΚΥΚΛΟΣ

**«Παραδοσιακή Οργανοποιία - Αγγεία, Ασκομαντούρες και Τσαμπούνες» [Με αγγλικούς υπότιτλους]** **Eπεισόδιο**: 5

|  |  |
| --- | --- |
| Ταινίες  | **WEBTV GR**  |

**21:15**  |   **ERTWorld Cinema - Οι Μίτσελ και η Εξέγερση των Μηχανών - Οικογενειακή Ταινία Κινουμένων Σχεδίων (Α' ΤΗΛΕΟΠΤΙΚΗ ΜΕΤΑΔΟΣΗ)**   **(Ενημέρωση ταινίας)**
*(The Mitchells vs the Machines)*

**Έτος παραγωγής:** 2021
**Διάρκεια**: 109'

Tαινία κινουμένων σχεδίων παραγωγής ΗΠΑ.

Η Κέιτι Μίτσελ από μικρή ένιωθε πως δεν ταιριάζει με κανέναν, ούτε καν με την ίδια την οικογένειά της και όνειρό της ήταν πάντα να πάει σε σχολή κινηματογράφου. Οταν το όνειρό της γίνεται επιτέλους πραγματικότητα και ετοιμάζεται να φύγει για το πανεπιστήμιο, ο πατέρας της συνειδητοποιεί το πόσο πολύ έχουν απομακρυνθεί ο ένας από τον άλλον. Ετσι αποφασίζει να πάρει όλη την οικογένεια μαζί σε ένα ταξίδι για να συνοδεύσουν την Κέιτι στη σχολή, με σκοπό να τα ξαναβρούν. Μόνο που μια εξέγερση από ρομπότ τους χαλάει τα σχέδια, κάνοντάς τους την τελευταία οικογένεια πάνω στη Γη και τους μόνους που μπορούν να σώσουν την ανθρωπότητα.

Σε σκηνοθεσία του Μάικλ Ριάντα και παραγωγή των βραβευμένων με Όσκαρ για το «Spider-Man: Mέσα στο Αραχνο-Σύμπαν» Φιλ Λορντ και Κρις Μίλερ η ταινία «Οι Μίτσελ και η Εξέγερση των Μηχανών» είναι μια ιστορία που μας μαθαίνει να αποδεχόμαστε όλα όσα μας κάνουν ξεχωριστούς, τι σημαίνει να είσαι άνθρωπος σε έναν κόσμο που κυβερνάται όλο και περισσότερο από την τεχνολογία και πώς πρέπει να παραμένουμε κοντά στα άτομα που είναι σημαντικά για εμάς όταν συμβεί κάτι απρόσμενο.

Η ταινία μεταδίδεται μεταγλωττισμένη.

|  |  |
| --- | --- |
| Ταινίες  | **WEBTV GR**  |

**23:10**  |   **ERTWorld Cinema - Μια Νύχτα με τον Presley**  
*(Tickle Me)*
**Έτος παραγωγής:** 1965
**Διάρκεια**: 87'

Μουσική κομεντί παραγωγής ΗΠΑ.

…..

**ΠΡΟΓΡΑΜΜΑ  ΣΑΒΒΑΤΟΥ  01/06/2024**

…..

|  |  |
| --- | --- |
| Ψυχαγωγία / Εκπομπή  | **WEBTV** **ERTflix**  |

**16:00**  |   **Μπαμπά-δες (ΝΕΟ ΕΠΕΙΣΟΔΙΟ)**  
Β' ΚΥΚΛΟΣ

**Καλεσμένος ο Νικορέστης Χανιωτάκης κι η Άννα Κουτσαφτίκη** **Eπεισόδιο**: 17

|  |  |
| --- | --- |
| Αθλητικά / Μπάσκετ  | **WEBTV**  |

**17:15**  |   **Basket League: ΠΕΡΙΣΤΕΡΙ - ΟΛΥΜΠΙΑΚΟΣ / Play Off, 2ος Ημιτελικός  (Z) (Τροποποίηση προγράμματος)**

Το συναρπαστικότερο πρωτάθλημα των τελευταίων ετών της Basket League έρχεται στις οθόνες σας.
Όλοι οι αγώνες του πρωταθλήματος, αποκλειστικά από την ΕΡΤ.
12 ομάδες, 22 αγωνιστικές, play out, play off, ημιτελικοί & τελικοί, ένας μπασκετικός μαραθώνιος με 186 αμφίρροπους αγώνες.
Καλάθι-καλάθι, πόντο-πόντο, όλη η δράση σε απευθείας μετάδοση.

Κλείστε θέση στην κερκίδα της ERTWorld τώρα!

(Δεν θα μεταδοθούν οι εκπομπές ΕΝΤΟΣ ΚΑΔΡΟΥ, 45 ΜΑΣΤΟΡΟΙ 60 ΜΑΘΗΤΑΔΕΣ, και το Δελτίο Ειδήσεων 18:00)

|  |  |
| --- | --- |
| Ταινίες  | **WEBTV**  |

**19:15**  |   **Διαβόλου Κάλτσα - Ελληνική Ταινία**   **(Αλλαγή ώρας)**

**Έτος παραγωγής:** 1961
**Διάρκεια**: 74'

Η Ρένα είναι μια πανέξυπνη νέα ηθοποιός, που όλοι την αποκαλούν «διαβόλου κάλτσα».
Ερωτεύεται έναν ευσταλή νέο, τον Τώνη, αλλά οι θείοι τους, οι Θωμάς Σκαρμούτσος και Αγαμέμνων Μπουμπούνας, ιδιοκτήτες δύο ανταγωνιστικών βιοτεχνιών κατασκευής μαγιό, δεν εγκρίνουν τη σχέση τους.
Οι δύο νέοι το σκάνε και οι θείοι τούς ψάχνουν, βάζοντας έναν ντετέκτιβ που τους αναζητεί παντού, αλλά οι έρευνες παραμένουν άκαρπες.
Όμως στο διαγωνισμό για την ανάδειξη του καλύτερου μαγιό της χρονιάς, τα σχέδια του Τώνη κερδίζουν το πρώτο βραβείο και κατακτούν το κοινό.
Τότε οι ανταγωνιστές θείοι παραμερίζουν τις διαφορές τους, σκέφτονται ωριμότερα και αποδέχονται τις τρέλες των ανιψιών τους.

Παίζουν: Άννα Φόνσου, Νίκος Σταυρίδης, Ερρίκος Μπριόλας, Γιάννης Γκιωνάκης, Παντελής Ζερβός, Θανάσης Βέγγος, Τίτα Καλλιγεράκη, Μιχάλης Βασιλείου, Σπύρος Κωνσταντόπουλος, Νικήτας Πλατής, Νίκος Φιλιππόπουλος, Αλέκος Κουρής Σενάριο: Πάνος Γλυκοφρύδης
Μουσική: Τάκης Μωράκης
Φωτογραφία: Γιάννης Πουλής
Σκηνοθεσία: Γρηγόρης Γρηγορίου

…..

**ΠΡΟΓΡΑΜΜΑ  ΚΥΡΙΑΚΗΣ  02/06/2024**

…..

|  |  |
| --- | --- |
| Ενημέρωση / Ειδήσεις  | **WEBTV** **ERTflix**  |

**15:00**  |   **Ειδήσεις - Αθλητικά - Καιρός**

|  |  |
| --- | --- |
| Ενημέρωση / Βιογραφία  | **WEBTV**  |

**16:00**  |   **Μονόγραμμα  (E)**   **(Αλλαγή ώρας)**

Το «Μονόγραμμα» έχει καταγράψει με μοναδικό τρόπο τα πρόσωπα που σηματοδότησαν με την παρουσία και το έργο τους την πνευματική, πολιτιστική και καλλιτεχνική πορεία του τόπου μας. «Εθνικό αρχείο» έχει χαρακτηριστεί από το σύνολο του Τύπου και για πρώτη φορά το 2012 η Ακαδημία Αθηνών αναγνώρισε και βράβευσε οπτικοακουστικό έργο, απονέμοντας στους δημιουργούς παραγωγούς και σκηνοθέτες Γιώργο και Ηρώ Σγουράκη το Βραβείο της Ακαδημίας Αθηνών για το σύνολο του έργου τους και ιδίως για το «Μονόγραμμα» με το σκεπτικό ότι: «…οι βιογραφικές τους εκπομπές αποτελούν πολύτιμη προσωπογραφία Ελλήνων που έδρασαν στο παρελθόν αλλά και στην εποχή μας και δημιούργησαν, όπως χαρακτηρίστηκε, έργο “για τις επόμενες γενεές”».

Η ιδέα της δημιουργίας ήταν του παραγωγού-σκηνοθέτη Γιώργου Σγουράκη, προκειμένου να παρουσιαστεί με αυτοβιογραφική μορφή η ζωή, το έργο και η στάση ζωής των προσώπων που δρουν στην πνευματική, πολιτιστική, καλλιτεχνική, κοινωνική και γενικότερα στη δημόσια ζωή, ώστε να μην υπάρχει κανενός είδους παρέμβαση και να διατηρηθεί ατόφιο το κινηματογραφικό ντοκουμέντο.

Η μορφή της κάθε εκπομπής έχει σκοπό την αυτοβιογραφική παρουσίαση (καταγραφή σε εικόνα και ήχο) ενός ατόμου που δρα στην πνευματική, καλλιτεχνική, πολιτιστική, πολιτική, κοινωνική και γενικά στη δημόσια ζωή, κατά τρόπο που κινεί το ενδιαφέρον των συγχρόνων του.

**«Ντίνος Δημόπουλος»**

Στην εκπομπή αυτοβιογραφείται ο Ντίνος Δημόπουλος (1921-2003), σκηνοθέτης με θητεία 50 χρόνων στον κινηματογράφο, το θέατρο αλλά και την τηλεόραση.
Ο ίδιος ξεκινά την αφήγησή του κάνοντας αναφορά στον τόπο καταγωγής του, το Πάλαιρο Αιτωλοακαρνανίας, στις μνήμες του από τα παιδικά του χρόνια στην περιοχή του Αμβρακικού και στην επαφή του σε νεαρή ηλικία ακόμη, με τα κείμενα των περιοδικών Τέχνης, όπως τα «Νεοελληνικά Γράμματα». Μιλά επίσης για το πάθος του για τα ταξίδια, που στάθηκε αφορμή να συνδεθεί με το θέατρο και να γίνει ηθοποιός.
Αφηγείται την περίοδο των σπουδών του στη Δραματική Σχολή του Γιαννούλη Σαραντίδη και αναφέρει σημαντικά ονόματα που φοίτησαν σ’ αυτήν, όπως ο Ντίνος Ηλιόπουλος.
Ξεκίνησε ως ηθοποιός στο ελεύθερο θέατρο, στην Εθνική σκηνή και στον κινηματογράφο. Θυμάται την πρώτη του θεατρική και κινηματογραφική εμφάνιση.
Στη συνέχεια ο Δημόπουλος ασχολήθηκε με τη σκηνοθεσία τόσο του θεάτρου όσο και του κινηματογράφου. Σκηνοθέτησε περίπου 50 ταινίες αρχίζοντας την πλούσια φιλμογραφία του το 1953 με την ταινία «Οι ουρανοί είναι δικοί μας», η οποία στάθηκε η απαρχή μιας μεγάλης πορείας στο χώρο του κινηματογράφου.
Μιλώντας για την κινηματογραφική δημιουργία στην Ελλάδα, εξηγεί το ρόλο του σκηνοθέτη στην παραγωγή ταινιών τη δεκαετία του ’50 και τις συνθήκες στις οποίες γυρίζονταν οι ταινίες, κάνοντας ιδιαίτερη αναφορά στις προκλήσεις της εποχής: τη λογοκρισία και τα εμπορικά κίνητρα του παραγωγού. Μιλάει για το προσωπικό του στοίχημα σε σχέση με τον κινηματογράφο και το λογοτεχνικό κείμενο που δεν ευοδώθηκε, αλλά και για την «αισθητική ιθαγένεια» που κατάφερε να αποκτήσει ο ασπρόμαυρος ελληνικός κινηματογράφος, με τη συμβολή των κινηματογραφιστών της γενιάς του.
Αναφέρεται επίσης σε βασικούς κανόνες που ακολουθεί ο ίδιος, όταν δημιουργεί, με έμφαση στο πάθος του σκηνοθέτη.
Μιλάει κατόπιν για την παράλληλη πορεία του στο θέατρο, καθώς επί πολλά χρόνια υπήρξε βοηθός σκηνοθέτης του Αλέξη Μινωτή, διευθύνοντας τις παραστάσεις στις οποίες πρωταγωνιστούσε. Σκηνοθέτησε περίπου 50 θεατρικές παραστάσεις σημαντικών θιάσων, επτά εκ των οποίων στο Εθνικό Θέατρο.
Επίσης ως σεναριογράφος έγραψε θεατρικά έργα εκ των οποίων ξεχωρίζουν «Ο Εισαγγελέας», «Ο επόμενος» και «Βασίλειος ο πρώτος, ο δούλος» (1981), αποσπώντας το πρώτο βραβείο του Kαλοκαιρίνειου Θεατρικού Διαγωνισμού, για τα οποία κάνει λόγο στην εκπομπή.
Τέλος, αναφέρεται στο συγγραφικό του έργο και ειδικότερα στην ενασχόλησή του με το παιδικό μυθιστόρημα. Για το βιβλίο του «Αν όλα τα πιτσιρίκια του κόσμου» (1987) κέρδισε το βραβείο της Ακαδημίας Αθηνών, ενώ το 1989 το βιβλίο του «Τα δελφινάκια του Αμβρακικού», βασισμένο σε προσωπικά βιώματα από την παιδική ηλικία, εγγράφηκε από τη Διεθνή Κριτική Επιτροπή του Πανεπιστημίου της Πάντοβα στην τιμητική λίστα των καλύτερων παιδικών βιβλίων της χρονιάς. Το ίδιο έτος κυκλοφόρησε το μυθιστόρημα «Η Μεσαία Όχθη».
Δεν παραλείπει να κάνει αναφορά στη σύντροφο της ζωής του, ηθοποιό Φλωρέττα Ζάννα, που έπαιξε ρόλους σε πολλές ταινίες του.

Σκηνοθεσία: Σωτήρης Λαμπρόπουλος
Δημοσιογραφική έρευνα: Χρήστος Σιάφκος
Φωτογραφία: Στάθης Γκόβας
Ηχοληψία: Βασίλης Κυριακόπουλος
Μοντάζ: Νίκος Μουστάκης
Διεύθυνση παραγωγής: Ηρώ Σγουράκη
Έτος παραγωγής: 1992

(Η εκπομπή ΜΑΜΑ-ΔΕΣ δεν θα μεταδοθεί)

|  |  |
| --- | --- |
| Αθλητικά / Μπάσκετ  | **WEBTV**  |

**16:45**  |   **Basket League: ΑΡΗΣ - ΠΑΝΑΘΗΝΑΪΚΟΣ / Play Off, 2ος Ημιτελικός  (Z) (Τροποποίηση προγράμματος)**

Το συναρπαστικότερο πρωτάθλημα των τελευταίων ετών της Basket League έρχεται στις οθόνες σας.
Όλοι οι αγώνες του πρωταθλήματος, αποκλειστικά από την ΕΡΤ.
12 ομάδες, 22 αγωνιστικές, play out, play off, ημιτελικοί & τελικοί, ένας μπασκετικός μαραθώνιος με 186 αμφίρροπους αγώνες.
Καλάθι-καλάθι, πόντο-πόντο, όλη η δράση σε απευθείας μετάδοση.

Κλείστε θέση στην κερκίδα της ERTWorld τώρα!

(Το Δελτίο Ειδήσεων 18:00 δεν θα μεταδοθεί)

|  |  |
| --- | --- |
| Ντοκιμαντέρ / Ταξίδια  | **WEBTV** **ERTflix**  |

**18:45**  |   **Νησιά στην Άκρη  (E)**   **(Αλλαγή ώρας)**

Β' ΚΥΚΛΟΣ

**Έτος παραγωγής:** 2024

**«Άνω Κουφονήσι» [Με αγγλικούς υπότιτλους]**
**Eπεισόδιο**: 6

Στο Κουφονήσι, με τα σμαραγδένια νερά, ζουν κοντά τριακόσιοι άνθρωποι που τα καλοκαίρια φτάνουν τους 5.000.
Αυτό το νησί διάλεξε η Στέλλα να κάνει τόπο της και ασχολείται με πάθος για τα κοινά. Σήμερα έχει να καθαρίσει ψάρια για το μεγάλο πανήγυρι, που θα γίνει τέλος Μαΐου και ταυτόχρονα οργανώνει μαζί με άλλους την αιμοδοσία που γίνεται κάθε χρόνο στο νησί και που όλοι θα βρεθούν εκεί να δώσουν αλληλέγγυα τα χέρια τους. Ο Γιάννης έχει ένα κτήμα με αγελάδες ανάμεσα σε πολυτελείς βίλες. Αντιστέκεται στις προτάσεις για πώληση.
Από την άλλη πλευρά του νησιού βρίσκεται το καρνάγιο, που ο Μιχάλης επισκευάζει με τον παλιό παραδοσιακό τρόπο όλα τα ξύλινα σκαριά. Κάτω στο λιμάνι ο Καπετάν Πράσινος, που κάνει τα δρομολόγια μεταξύ του πάνω και του κάτω Κουφονησιού, σήμερα τελεί χρέη καβοδέτη, καθώς το κρουαζιερόπλοιο δένει στο λιμάνι. Το απόγευμα σχεδόν όλο το νησί βρίσκεται στο λιμάνι. Ατμόσφαιρα αναμονής. Πυροτεχνήματα φωτίζουν τον ημερήσιο ουρανό. Οι γιατροί του Αιγαίου καταφθάνουν. Η άφιξή τους δίνει ξεχωριστό χαρακτήρα στην καθημερινότητα των ντόπιων σε αυτήν την ήρεμη εποχή.

Σκηνοθεσία: Γιώργος Σαβόγλου & Διονυσία Κοπανά
Έρευνα - Αφήγηση: Διονυσία Κοπανά
Διεύθυνση Φωτογραφίας: Carles Muñoz Gómez-Quintero
Executive Producer: Σάκης Κουτσουρίδης
Διεύθυνση Παραγωγής: Χριστίνα Τσακμακά
Μουσική τίτλων αρχής-τέλους: Κωνσταντής Παπακωνσταντίνου
Πρωτότυπη Μουσική: Μιχάλης Τσιφτσής
Μοντάζ: Σταματίνα Ρουπαλιώτη, Γιώργος Σαβόγλου
Βοηθός Κάμερας: Βαγγέλης Πυρπύλης

|  |  |
| --- | --- |
| Ταινίες  | **WEBTV**  |

**19:15**  |   **Λαός και Κολωνάκι - Ελληνική Ταινία**   **(Αλλαγή ώρας)**

**Έτος παραγωγής:** 1959
**Διάρκεια**: 72'

Κωμωδία.
Ένας ιδιοκτήτης γαλακτοπωλείου στο Κολωνάκι, ο Κώστας, είναι ερωτευμένος τρελά με μια όμορφη και τροφαντή αριστοκράτισσα, την Ντέντη, η οποία όμως τον αντιμετωπίζει σαν παρακατιανό. Ο Κώστας είναι επίσης μανιώδης παίκτης του ΠΡΟ-ΠΟ, και κάποια μέρα η τύχη τού χαμογελάει για τα καλά, κάνοντάς τον πλούσιο. Από τότε αρχίζει τα σούρτα-φέρτα, μπλέκεται με την καλή κοινωνία, γεύεται τη μεγάλη ζωή, για να ανακαλύψει τελικά ότι η κοπέλα που τον αγαπά, η μόνη άλλωστε που του αξίζει, βρισκόταν πάντα δίπλα του, αλλά εκείνος δεν της έδινε προσοχή.

Σκηνοθεσία-σενάριο: Γιάννης Δαλιανίδης.
Διεύθυνση φωτογραφίας: Τζιοβάνι Βαριάνο, Κώστας Θεοδωρίδης.
Μουσική: Μανώλης Χιώτης.
Τραγούδι: Μαίρη Λίντα, Μανώλης Χιώτης.
Παίζουν: Κώστας Χατζηχρήστος, Κάκια Αναλυτή, Ρίκα Διαλυνά, Κώστας Κακκαβάς, Ξένια Καλογεροπούλου, Σταύρος Ξενίδης, Άγγελος Μαυρόπουλος, Νίτσα Τσαγανέα, Εύη Μαράντη, Κώστας Φυσσούν, Λευκή Παπαζαφειροπούλου, Πέτρος Πανταζής, Βαγγέλης Σάκαινας, Γιάννης Ιωαννίδης, Νικόλαος Πουλόπουλος, Αντώνης Σαβιολάκης, Γεράσιμος Μαλιώρης, Στράτος Ζάμος, Τάκης Βαλαβάνης, Δέσποινα Γουναροπούλου, Γιάννης Σύλβας, Κάρλο Στόππα κ.ά.
Διάρκεια: 72΄

|  |  |
| --- | --- |
| Ψυχαγωγία / Ελληνική σειρά  | **WEBTV** **ERTflix**  |

**20:30**  |   **3ος Όροφος  (E)**  

**«Οι Πιστοποιημένοι» [Με αγγλικούς υπότιτλους]**
**Eπεισόδιο**: 49

…..

**Mεσογείων 432, Αγ. Παρασκευή, Τηλέφωνο: 210 6066000, www.ert.gr, e-mail: info@ert.gr**